**Nota informativă**

**cu privire la aprobarea completărilor la RGML 01:2016 ”Desemnarea în cadrul Sistemului Naţional de Metrologie”**

Proiectul de Ordin cu privire la aprobarea completărilor la Regulamentul general de metrologie legală RGML 01:2016 ”Desemnarea în cadrul Sistemului Naţional de Metrologie” aprobat prin Ordinul Ministerului Economiei nr. 240 din 28 decembrie 2016 a fost elaborat pentru înlăturarea neconformităților depistate de experți în procesul evaluării paritare la nivel de omologi în scopul semnării de către Centrul Național de Acreditare (MOLDAC) a acordului de Recunoaștere Bilaterală - EA BLA.

Conform Legii metrologiei nr. 19 din 4 martie 2016, persoanele juridice care efectuează verificări metrologice ale mijloacelor de măsurare supuse controlului metrologic legal prin verificare metrologicǎ sau care efectuează măsurări în domeniile de interes public specificate la art.11 alin.(1), înainte de a desfăşura aceste activităţi, sînt obligate să obţină desemnarea de la Autoritatea Centrală de Metrologie. Desemnarea se acordă în baza evaluării realizate de către Centrul Naţional de Acreditare în condiţiile Legii nr.235 din 1 decembrie 2011 privind activităţile de acreditare şi evaluare a conformităţii, confirmate prin certificatul de acreditare.

Laboratoarele care au în domeniile de activitate verificarea metrologică a mijloacelor de măsurare sau efectuarea măsurărilor din domeniul de interes public, se acreditează la cerințele standardului SM SR EN ISO/CEI 17020 ”Evaluarea conformității. Cerințe pentru funcționarea diferitelor tipuri de organisme care efectuează inspecții”.

Ca urmare, textul documentului s-a completat cu referința la standardul respectiv și cu cerința de conformare prevederilor acestuia. Mai mult ca atît, au fost stabilite concret tipurile de organisme de inspecție A și C conform standardului, acceptabile pe teritoriul Republicii Moldova.

De asemenea, pentru polița de asigurare de răspundere civilă a laboratorului a fost stabilită limita totală de răspundere ca fiind în mărime de cel puțin 500 unități convenționale.

Astfel, luînd în considerație funcțiile Autorității Centrale de Metrologie, se propune aprobarea proiectului de Ordin de aprobarea completărilor la RGML 01:2016 ”Desemnarea în cadrul Sistemului Naţional de Metrologie”.

**Șef Direcția generală infrastructura**

**calității și supravegherea pieţei Lidia JITARI**

Ex. Marina Gavrilovici

Tel. 234-037